Kiievi Kummitus

Kiievi Kummitus (ukraina keeles Привид Києвa, inglise keeles Ghost of Kyiv) on hüüdnimi, mis sotsiaalmeedias anti väidetavale Ukraina hävituslennuki piloodile, kes olevat Venemaa sissetungi ajal Ukrainasse tulistanud Kiievile pealetungi tõrjumisel alla mitmeid Venemaa õhusõidukeid ja sai nõnda Ukraina pooldajate seas populaarseks, süstides neisse käimasolevas sõjas lootust ja tugevdades võitlusvaimu. Sellise piloodi olemasolu, identiteet ja teod on tõendamata ning mitmetel hinnangutel on talle omistatud saavutused väherealistlikud. Osa sotsiaalmeedias väidetavalt Kiievi kummitusest avaldatud fotodest ja videotest on tegelikult vanad ja/või mitteseotud ülesvõtted, võltsitud pildid ning ühel juhul videomänguklipp.

Väited
Venemaa-Ukraina sõja algpäevil hakkasid sotsiaalmeedias levima videod lendavatest hävituslennukitest koos väidetega, et tegu on ühe Ukraina õhuväe hävituslennuki MiG-29 piloodiga, kes tulistas esimesel sõjapäeval (24. veebruaril 2022) või esimese 30 tunni jooksul alla mitu (enamasti öeldi neid olevat 6) Venemaa lennukit, teenides sellega õhuässa nimetuse. Pilooti hakati kutsuma Kiievi kummituseks.Ismaeel Naar, Ukrainians call unidentified fighter pilot ‘Ghost of Kiev’ after dogfight videos surface. The National, 25. veebruar 2022David Nelson. Ghost of Kyiv: unconfirmed Ukrainian MiG-29 pilot credited with six kills. Diario AS, 27. veebruar 2022Isabel van Brugen. Who is the Ghost of Kyiv? Ukraine MiG-29 Fighter Pilot Becomes the Stuff of Legend. Newsweek, 25. veebruar 2022Christopher Miller, Isobel Koshiw, Pete Kiehart. Stories Of Ukrainian Heroism Are Emerging And Giving The Country Hope. BuzzFeed News, 27. veebruar 2022Daniel Miller. Who is the 'Ghost of Kyiv'? Tale of Ukrainian fighter pilot trends on social media. Fox 2 Detroit, 25. veebruar 2022 Esimest korda mainiti teda Twitterisse postitatud kolme video juures, mis näitasid üht hävituslennukit Kiievi kohal lendamas. Mõned algpostituse jagajad lisasid juurde kommentaari, et teadaannete kohaselt laskis Ukraina piloot õhuvõitluse käigus alla mitu Venemaa lendurit. Neid teateid levitasid laiemalt suure jälgijaskonnaga sotsiaalmeedia kasutajad.Jared Keller. ‘The Ghost of Kyiv’ is the first urban legend of Russia’s invasion of Ukraine. Task & Purpose, 25. veebruar 2022 Hispaania ajaleht Marca ja üks palju jagatud Twitteri postitus täpsustasid, et tema poolt alla lastud 6 lennukit olevat: kaks Su-35, kaks Su-25, üks Su-27 ja üks MiG-29.

Lugusid Kiievi kummitusest hakkasid jagama ka Ukraina meediaväljaanded, valitsus ja poliitikud.Thomas Novelly. Ukraine's Fighter Ace 'Ghost of Kyiv' May Be a Myth, But It's Lethal as War Morale. Military.com, 2. märts 2022 Teiste hulgas teatasid tema olemasolust ja saavutustest endine Ukraina president Petro Porošenko ja Ukraina saadik Euroopa Liidus Mõkola Totšõtskõi.Who is the ‘Ghost of Kyiv’? The ace pilot giving hope to Ukrainians. WION, 26. veebruar 2022 Kiievi kummituse kohta käivaks peetakse ka Ukraina Kaitseministeeriumi 25. veebruari Twitteri postitust, kus räägiti "lendavast kättemaksjast MiG-29-s, mida kiievlased nii tihti näevad" ja postitas video õhuvõitlusest, kus MiG-29 paistab purustavat teise lennuki.Cahal Milmo. The Ghost of Kyiv: How Ukraine is harnessing the urban legend of a mysterious fighter ace to boost morale. Inews.co.uk, 25. veebruar 2022Ines Eisele. Fact check: Ukraine's 'Ghost of Kyiv' fighter pilot. Deutsche Welle, 1. märts 2022 Sotsiaalmeedias levis ka koos põleva lennuki pildiga info, et Associated Press olevat 25. veebruaril teatanud, et Kiievi kummitus ise on alla lastud.Fact Check-Associated Press did not publish story on the ‘Ghost of Kyiv,’ contrary to online posts. Reuters Fact Check, 3. märts 2022 27. veebruaril teatas Ukraina Julgeolekuteenistus, et Kiievi kummitus on alla tulistanud juba 10 lennukit.Легендарний український пілот "Привид Києва" вже збив 10 російських літаків – СБУ. 5.ua, 27. veebruar 2022Ukraina Julgeolekuteenistuse postitus. Telegrami, 27. veebruar 2022 3. märtsil teatas The Times, et allikas Ukraina sõjaväes oli öelnud, et piloot on reaalne ja elus.Larisa Brown, Oliver Wright. Underdog Ukrainian pilots fight high-tech Russian adversaries with skill. The Times, 3. märts 2022

Sotsiaalmeedias esitati ka mitmesuguseid väiteid Kiievi kummituse identiteedi kohta. Näiteks Petro Porošenko postitas Twitterisse foto lennuki juhikabiinis istuvast kiivriga inimesest, kes olevatki Kiievi kummitus. Erinevad postitajad väitsid, et tegu on kas 25. veebruaril õhuvõitluses surma saanud ja hiljem Ukraina presidendilt Volodõmõr Zelenskõilt Ukraina kangelase aunimetuse saanud Oleksandr Oksantšenkoga,Gabrielle Settles. Ukraine recognized downed pilot as ‘hero,’ but claims he was the ‘Ghost of Kyiv’ are unsubstantiated. PolitiFact, 14. märts 2022 Samuyil HydegaJeff Cercone. Samuyil Hyde is an internet meme, not the ‘Ghost of Kyiv’ pilot. PolitiFact, 1. märts 2022Sudiksha Kochi. Fact check: Claim that Sam Hyde is the 'Ghost of Kyiv' is a hoax. USA Today või Vladimir Abdonoviga. TikToki lisatud video näitas startivas lennukis olevat pilooti ja seostas teda Kiievi kummitusega.Brianna Parkins. FactCheck: Is this footage of the famed Ghost of Kyiv?. TheJournal.ie, 2. märts 2022 11. märtsil avaldas Ukraina Relvajõudude kindralstaap foto väidetavast Kiievi kummitusest istumas lennuki juhikabiinis, näo ees kiivri visiir ja hapnikumask.Kate Buck. Meet Ukraine’s Ghost of Kyiv who is ‘coming for Russia’s soul’. The Times, 11. märts 2022Ukraina Relvajõudude Kindralstaabi postitus Kiievi Kummitusest. Facebook, 11. märts 2022

Avalikkuse reaktsioon

Idee Kiievi kummitusest sai sotsiaalmeedia kasutajate, eriti Ukraina poolehoidjate seas populaarseks, tema suhtes väljendati imetlust ja loodeti, et ta jätkab võitlust ülekaaluka Venemaa õhuväe vastu. Tema lugu on nähtud raskes olukorras julgust ja lootust andvanaFahad ibne Masood. The Ghost of Kyiv – myth or reality?. Royal Aeronautical Society, 8. märts 2022 ning võitlusvaimu tugevdavana. BuzzFeed Newsi ajakirjanike hinnangul moodustas Kiievi kummitus koos teiste sarnaste lugudega (Maosaare kaitsmine, silla õhkimiseks oma elu ohverdanud sõdur, kümnete tuhandete vabatahtlike sõjaväega liitumine, tsiviilisikud tankide liikumist takistamas) rahvusliku narratiivi vaprusest olukorras, kus vastamisi seisti endast tugevama vastasega. Teda on kirjeldatud kui kangelast Ukraina inimeste jaoks ja et on pälvinud kultusliku austuse. Kiievi kummitust on võrreldud varasemate sõdade ajal propagandas levitatud kangelaslike üksikisikute lugudega (Simo Häyhä, Ljudmõla Pavlitšenko).

Kiievi kummituse lugude mõju Venemaa sõjaväele pole selge ja oma osa on selles ka Venemaa valitsuse kehtestatud tsensuuril. Atlandi Nõukogu liikme Emerson Brookingu hinnangul pole tõenäoline, et kuigi paljud Venemaa tavainimesed ja sõdurid nende lugudega tuttavad oleks. Küll on mõned Vladimir Putinit toetavad meemikanalid Kiievi kummitust käsitlenud, näiteks tehes selle üle nalja võtmes, et Lääne meedia ja ukrainlased loovad väljamõeldisi, sest neil tegelikult lootus puudub.

Hinnangud tõelisuse kohta

Kiievi kummituse eksisteerimine, identiteet ega teod pole tõendatud. Tema loo kinnitamine Ukraina valitsuse poolt on olnud puudulik. Mitmed vaatlejad peavad nii paljude lennukite allatulistamist ühe piloodi poolt nii lühikese perioodi vältel ebatõenäoliseks sündmuseks. See tähendaks, et üksainus piloot lasi kõik need lennukid alla riigi erinevatel lahinguväljadel, ehkki pole teada, et Ukraina kokkugi nii palju lennukeid alla tulistas, osa lennukeid pidi eeldatavalt alla tulistama maapealne õhutõrje, lennukite omavahelises õhuvõitluses vastase tabamine on tänapäeval üsna haruldane ja Ukraina õhuvägi ise raporteeris 25. veebruaril vaid kahest sellisest juhtumist.Tom Demerly. The ‘Ghost of Kyiv’, The Missing Mega-Plane, A Rogue Air India flight and a Samurai: Welcome to the Fog of War. theaviationist.com, 25. veebruar 2022

Mitmed Kiievi kummituse lugu toetavad fotod ja videod on kontrollimisel osutunud vanadeks ja/või mitteseotud ülesvõtteks, võltsitud piltideks ning ühel juhul videomänguklipiks. Nii oli Porošenko postitatud Kiievi kummituse pilt sama foto, mille Ukraina Kaitseministeerium avaldas 2019. aastal uut kiivrit testinud piloodist. Kiievi kummitusena esitletud Samuyil Hyde oli aga USA koomik Sam Hyde, keda sageli internetimeemides on kasutatud ja kelle näopilt oli kleebitud ühe USA hävituslennukipiloodi foto peale. Vladimir Abdonovi pildid olid saadud kleepides eri kohtadest pärit alusfotodele ühe Buenos Airese advokaadi näopildi. Startiva Kiievi kummituse lennuki video oli tegelikult lõik kunagisest USA õhujõudude lennukit näitavast videost. Postitus väidetavast Associated Pressi uudisest Kiievi kummituse allatulistamise kohta osutus valeks – taolist uudist polnud olnud ja postituse juures oleval fotol oli 2014. aastal Inglismaal alla kukkunud lennuk. Ühes paljujagatud videos, kus üks, väidetavalt Kiievi kummituse lennuk, tulistas alla teise, Venemaa lennuki, oli tegelikult kasutatud klippi arvutimängust. Video algselt Youtube’i üles laadinud kasutaja oli seda küll video kirjelduse lahtris märkinud, aga paljud video levitajad (sealhulgas Ukraina Kaitseministeerium) esitasid seda tõe pähe.Dan Evon. Is This ‘Ghost of Kyiv’ Video Real?. Snopes, 25. veebruar 2022Fact Check-Animation miscaptioned as if to show video of Ukrainian fighter jet shooting down Russian plane. Reuters Fact Check, 25. veebruar 2022 Video ehtsust oli kerge uskuma jääda, kuna klipi taustal on kuulda inimhääli, sellele oli järeltöötluses antud nutitelefoni kaameraga jäädvustatud videolõigule omane püstine formaat ja kaamera loomulikuna näivat rappuvat liikumist imiteeriti mängus hiirega.Andres Kostiv. Sõda virtuaalses taevas: “Top Gunist” Kiievi Kummituseni. Geenius.ee, 22. aprill 2022

Nii on ajakirjanduses Kiievi kummitust peetud tõenäoliselt väljamõeldud kangelaseks, tema lugu on nimetatud müüdiks ja legendiks, mida selle sotsiaalmeedias levitajad moonutasid ja võimendasid ning mis osutus kasulikuks Ukraina valitsusele, kes kasutas seda ära oma püüdlustes tugevdada sõjaolukorras võitlusvaimu.

Pärast seda, kui ajakirjanduses hakkasid levima väited, et Kiievi kummitus on hukkunud lendur Stepan Tarabalka, lükkas Ukraina õhuvägi need väited ümber, kinnitades, et Kiievi kummituse näol on tegemist "superkangelase-legendiga", mis on ühtlasi 40. taktikalise lennuväe brigaadi koondportree.Повітряні сили спростували інформацію про загибель “Привида Києва” - Novynarnia, 30. aprill 2022.Nicholas Slayton. Ukrainian military confirms ‘The Ghost of Kyiv’ is made up. Task & Purpose, 30. aprill 2022

 Vaata ka 
 Ukraina õhuvägi
 Venemaa sissetung Ukrainasse (2022)
 Vene-Ukraina sõda

Viited

Kategooria:Venemaa sissetung Ukrainasse (2022)
Kategooria:Ukraina kangelased